b'\n_START_ARTICLE_\nPercy LeSueur\n_START_SECTION_\nHokejska kariera\n_START_PARAGRAPH_\nLeSueur se je rodil v Quebec Cityju. Prvi\xc4\x8d so ga opazili v mo\xc5\xa1tvu Ottawa Hockey Club, ko so igrali proti njegovemu mo\xc5\xa1tvu Smiths Falls v izzivu za Stanleyjev pokal od 6. do 8. marca 1906. Zaradi njegovih impresivnih predstav so se v Ottawi odlo\xc4\x8dili, da ga pripeljejo v svoj klub. 17. marca 1906 je \xc5\xbee igral za Ottawo kot prvi vratar mo\xc5\xa1tva na tekmi kon\xc4\x8dnice lige ECAHA. V golu je zamenjal Billyja Hagua, ki je bil glavni krivec za visok poraz Ottawe z 1-9 na prej\xc5\xa1nji tekmi._NEWLINE_LeSueur je za Ottawo igral do sezone 1914/15 in z njimi dvakrat osvojil Stanleyjev pokal, v letih 1909 in 1911. Zatem je bil zamenjan v mo\xc5\xa1tvo Toronto Ontarios (kasneje se je preimenovalo v Shamrocks) za Freda Laka, vratarsko vrzel je \xc5\xbee predtem zapolnil Clint Benedict. Eno sezono je igral za mo\xc5\xa1tvo Toronto Blueshirts in kon\xc4\x8dal kariero po sezoni 1915/16, ko se je pridru\xc5\xbeil vojski._NEWLINE_LeSueur je hokejskemu svetu znan tudi po oblikovanju mre\xc5\xbee, ki je bila v uporabi od 1912 do 1925. Prav tako je vpeljal novo obliko vratarske rokavice. V sezoni 1923/24 je vodil NHL mo\xc5\xa1tvo Hamilton Tigers. Sodeloval je tudi v prvih letih oddajanja hokejske radijske oddaje Hockey Night in Canada._NEWLINE_V sezoni 1928/29 je deloval tudi kot trener CPHL mo\xc5\xa1tva Buffalo Bisons._NEWLINE_Leta 1961 je bil sprejet v Hokejski hram slavnih lige NHL.'